APSTIPRINĀTS

Latvijas Investīciju un attīstības aģentūras

Latvijas ārējās ekonomiskās pārstāvniecības Itālijas Republikā

deleģēšanas līguma izpildītāja atlases komisijas

2024.gada 11.aprīļa sēdē

**LATVIJAS INVESTĪCIJU UN ATTĪSTĪBAS AĢENTŪRAS LATVIJAS ĀRĒJĀS EKONOMISKĀS PĀRSTĀVNIECĪBAS ITĀLIJAS REPUBLIKĀ DELEĢĒŠANAS LĪGUMA IZPILDĪTĀJA PRETENDENTU ATLSASES KONKURSA NOLIKUMS**

1. **VISPĀRĪGIE NOTEIKUMI**
   1. Šis nolikums (turpmāk – Nolikums) nosaka atklāta konkursa norises kārtību, kādā tiek vērtēti un atlasīti pretendenti deleģēšanas līguma noslēgšanai par Latvijas ārējās ekonomiskās pārstāvniecības Itālijas Republikā (turpmāk – Itālija) darbības nodrošināšanu (turpmāk – Konkurss).
   2. Konkursa mērķis ir izvēlēties vispiemērotāko un viskompetentāko Latvijas ārējās ekonomiskās pārstāvniecības Itālijā (turpmāk – Pārstāvniecība) deleģēšanas līguma izpildītāju, kurš spēs nodrošināt Nolikuma pielikumā esošā Deleģēšanas līguma 1. pielikumā minēto uzdevumu efektīvāku izpildi.
   3. Konkurss tiek organizēts, pamatojoties uz Ministru kabineta 2012. gada 11. decembra noteikumu Nr. 857 “Latvijas Investīciju un attīstības aģentūras nolikums” 6.10. punktā noteikto, kas paredz Latvijas Investīciju un attīstības aģentūrai (turpmāk tekstā – LIAA) tiesības Valsts pārvaldes iekārtas likumā noteiktajā kārtībā deleģēt privātpersonai pārstāvniecības ārvalstīs darbības nodrošināšanu, noslēdzot deleģēšanas līgumu.
   4. Konkursā var piedalīties jebkura fiziska persona.
   5. Konkursu organizē LIAA.
   6. Pretendentu vērtēšanu veic Konkursa komisija, kas izveidota ar LIAA direktora rīkojumu.
   7. Deleģēšanas līgums par Pārstāvniecības darbības nodrošināšanu tiek slēgts uz trijiem gadiem.
2. **PRETENDENTIEM IZVIRZĀMĀS PRASĪBAS**
   1. **Konkursam var pieteikties pretendenti, kuri atbilst zemāk minētajām prasībām:**
      1. iegūta augstākā akadēmiskā vai otrā līmeņa profesionālā augstākā izglītība vadības zinībās, ekonomikā, uzņēmējdarbībā, finansēs, tiesību zinātnēs, socioloģijā, politikas zinātnē vai inženierzinātnēs.
      2. vēlama darba pieredze starptautiskajā uzņēmējdarbībā, mārketingā vai komercdarbībā (vismaz trīs gadi) un darba pieredze vadošā amatā (vismaz trīs gadi);
      3. vēlama darba pieredze Itālijas uzņēmējdarbības vidē;
      4. zināšanas par valsts pārvaldes darbību Latvijā un prasme pielietot praktiskajā darbībā saistošos normatīvos aktus;
      5. zināšanas par uzņēmējdarbību un tās tiesisko vidi Latvijā (tai skaitā par valsts atbalstu uzņēmējdarbībai);
      6. vēlamas zināšanas par Itālijas uzņēmējdarbības un komercdarbības vidi;
      7. latviešu valodas zināšanas vismaz C1 līmenī atbilstoši Eiropas kopīgajām nostādnēm valodu apguvei;
      8. angļu valodas zināšanas vismaz C1 līmenī atbilstoši Eiropas kopīgajām nostādnēm valodu apguvei;
      9. vēlamas itāļu valodas zināšanas vismaz C1 līmenī atbilstoši Eiropas kopīgajām nostādnēm valodu apguvei;
      10. teicamas prezentāciju izstrādes un prezentēšanas prasmes;
      11. spēja patstāvīgi organizēt un plānot savu darbu, izpildīt veicamos uzdevumus noteiktajos termiņos;
      12. spēja pieņemt lēmumus, uzņemties atbildību par tiem un spēt risināt problēmsituācijas, kā arī sniegt operatīvu informāciju par darba rezultātiem;
      13. vēlama prasme lietot biznesa vadības IT (informācijas tehnoloģiju) sistēmas (piemēram, klientu attiecību pārvaldības sistēmu “CRM”);
      14. komunikācijas prasmes, tostarp publiskās komunikācijas prasmes – komunikācija ar medijiem;
      15. nevainojama reputācija;
      16. pretendentam ir pastāvīgās uzturēšanās atļauja Itālijā, kas pieļauj komercdarbību un/vai ienākumu gūšanu Itālijā.
3. **KONKURSA IZSLUDINĀŠANA, PRETENDENTU PIETEIKUMU PIEŅEMŠANA** 
   1. LIAA, izsludinot Konkursu, publicē paziņojumu oficiālajā izdevējā “Latvijas Vēstnesis” un LIAA mājas lapā [www.liaa.gov.lv](http://www.liaa.gov.lv).
   2. Konkursa pieteikumu iesniegšanas termiņš ir **2024. gada 16. maijs plkst.17.00.**
   3. Pieteikumus Konkursam var iesniegt:
      1. nosūtot elektroniski – ar drošu elektronisko parakstu parakstītus dokumentus uz e-pasta adresi personals@liaa.gov.lv ar norādi “Latvijas Investīciju un attīstības aģentūras Latvijas ārējās ekonomiskās pārstāvniecības Itālijas Republikā deleģēšanas līguma izpildītāja pretendentu atlases konkurss”;
      2. caur portālu [www.latvija.lv](http://www.latvija.lv) (<https://latvija.lv/lv/epakalpojumi/ep155/apraksts>):
         1. izvēloties iestādi, kurai vēlas iesniegt pieteikumu: “Latvijas Investīciju un attīstības aģentūra”;
         2. e-pakalpojuma izpildes formā norādot:

virsraksts: “Latvijas ārējās ekonomiskās pārstāvniecības Itālijas Republikā deleģēšanas līguma izpildītājs”,

saturs: “Vēlos pieteikties Latvijas ārējās ekonomiskās pārstāvniecības Itālijas Republikā deleģēšanas līguma izpildītāja pretendentu atlases konkursam”,

datnes: “pievienojot visus šī Nolikuma 3.6. punktā minētos dokumentus”.

* + 1. iesniedzot klātienē vai nosūtot pa pastu LIAA Cilvēkresursu nodaļai, Pērses ielā 2, Rīgā, LV-1442, ar norādi “Latvijas ārējās ekonomiskās pārstāvniecības Itālijas Republikā deleģēšanas līguma izpildītāja pretendentu atlases konkurss”.
  1. Ja pieteikums tiek iesniegts pa pastu, pretendentam ir jānodrošina tā saņemšana LIAA līdz nolikuma 3.2. punktā noteiktajam termiņam (datumam un laikam). Ja pieteikums tiek iesniegts elektroniski, pretendentam ir jānodrošina tā saņemšana LIAA līdz 3.2. punktā noteiktajam termiņam (datumam un laikam).
  2. Jebkuri dokumenti Konkursam, kas tiks saņemti pēc Nolikuma 3.2. punktā noteiktā termiņa beigām, netiks izskatīti.
  3. **Pieteikums sastāv no:**
     1. pieteikuma vēstulē Konkursam brīvā formā latviešu valodā;
     2. CV (Curriculum Vitae), kurā ir ietverta informācija par izglītību, darba pieredzi, kontaktinformācija (tālruņa numurs, e-pasta adrese) un cita informācija pēc pretendenta ieskatiem;
     3. izglītību un citu pretendenta kvalifikāciju apliecinošu dokumentu kopijas (pretendenti, kuri izglītību ieguvuši ārvalstīs, pievieno dokumentu par tās akadēmisko atzīšanu Latvijā). Slēdzot deleģēšanas līgumu ir jāuzrāda minēto dokumentu oriģināli;
     4. praktiskais uzdevums (sastāv no divām daļām):

3.6.4.1. aprakstīt trīs Itālijas RIS3 sektoru uzņēmumus, kas varētu īstenot investīciju projektu Latvijā. Sniegt argumentāciju, kādēļ tieši Jūsu izvēlētie Itālijas uzņēmumi, kāda būtu viņu interese un ieguvumi, kā arī kādēļ investēt tieši Latvijā, bet ne kaimiņvalstīs Igaunijā un Lietuvā? (atbilde jāsagatavo angļu valodā, teksta apjoms - 1 A4 lapa, neiekļaujot pielikumus);

3.6.4.2. aprakstīt trīs Latvijā ražotas preces vai pakalpojumus, ar pamatojumu par to eksporta konkurētspēju Itālijas tirgū (atbilde jāsagatavo latviešu valodā, teksta apjoms – 1 A4 lapa, neiekļaujot pielikumus);

* + 1. finanšu piedāvājums atbilstoši Nolikuma 2. pielikumā noteiktajai formai latviešu valodā, norādot piedāvāto cenu, par kādu tiks sniegts pakalpojums katrā gadā un visos trīs gados kopā, iekļaujot visus iespējamos nodokļus un nodevas. Finanšu piedāvājumā ir jāiekļauj visas izmaksas, kas nepieciešamas kvalitatīvai pakalpojuma nodrošināšanai un Nolikuma 1. pielikumā noteikto uzdevumu veikšanai un rezultātu sasniegšanai. Finanšu piedāvājumā pretendents norāda cenas veidošanās pozīcijas - atlīdzību un pakalpojuma sniegšanas pārējās izmaksas, kā telpu īre, transporta izdevumi, sakaru un citi biroja darbības nodrošināšanas izdevumi.
  1. Pretendents, iesniedzot pieteikumu dalībai Konkursā, pilnībā pieņem Konkursa noteikumus un ievēro visas Nolikumā noteiktās prasības un termiņus.
  2. Pretendentu iesniegtajos dokumentos norādītie personas dati tiks apstrādāti, lai nodrošinātu pretendentu atlases norisi atbilstoši “Personas datu apstrādes principi Latvijas Investīciju un attīstības aģentūras amatu pretendentu atlasei” (publicēti LIAA mājas lapā, turpmāk – Datu apstrādes principi atlasei). Iesniedzot pieteikumu, pretendents apliecina, ka ir iepazinies ar Datu apstrādes principiem atlasei.

1. **PRETENDENTU VĒRTĒŠANA**
   1. Pretendentu vērtēšana notiek trīs kārtās.
   2. Pretendentus 1. un 2. kārtā vērtē individuāli katrs Konkursa komisijas loceklis, atbilstoši LIAA direktora apstiprinātajai Konkursa pretendentu vērtēšanas metodikai (turpmāk – Metodika). Pamatojoties uz Konkursa komisijas locekļu individuālajiem vērtējumiem, tiek aprēķināts vidējais kopējais katra pretendenta vērtējums Konkursa 1. un 2. kārtā.
   3. Pretendentu vērtēšanas kārtība.
      1. **Pretendentu vērtēšana 1.kārtā:**
         1. konkursa komisija pārbauda saņemtos pieteikumus:

* vai ir ievērotas Nolikuma 3.2. - 3.4. punktā noteiktās prasības;
* vai ir iesniegti visi Nolikuma 3.6. punktā noteiktie dokumenti.
  + - 1. ja Konkursa komisija ir konstatējusi kādu no Nolikuma 4.3.1.1.apakšpunktā minētajām neatbilstībām, pretendents tiek izslēgts no tālākas dalības Konkursā;
      2. pēc Nolikuma 4.3.1.1. apakšpunktā minētā izvērtēšanas Konkursa komisija atbilstoši Metodikai izvērtē pretendentu izglītību, darba pieredzi un praktiskā uzdevuma izpildi;
      3. pretendenti, kas saņēmuši lielāko punktu skaitu Konkursa 1. kārtā, bet ne vairāk kā astoņi pretendenti, turpina dalību Konkursa 2. kārtā.
    1. **Pretendentu vērtēšana 2. kārtā:**
       1. konkursa komisija, saskaņojot laikus, uzaicina pretendentus uz Konkursa 2. kārtas intervijām;
       2. konkursa 2. kārtā (intervijās) atbilstoši Metodikai tiek izvērtētas pretendentu profesionālās zināšanas, izpratne par veicamo uzdevumu, sniegtā informācija par iegūto profesionālo pieredzi, svešvalodu zināšanas, prasmes, kompetences;
       3. konkursa 2. kārtā atbilstoši Metodikai tiek izvērtēta arī Pretendenta piedāvātā cena par pakalpojuma sniegšanu;
       4. pretendenti, kas saņēmuši lielāko punktu skaitu Konkursa 2. kārtā, bet ne vairāk kā trīs pretendenti, turpina dalību Konkursa 3. kārtā.
    2. **Pretendentu vērtēšana 3. kārtā:**
       1. LIAA Cilvēkresursu nodaļas vadītāja, saskaņojot laikus, uzaicina pretendentus uz Latvijas ārējo ekonomisko pārstāvniecību vadītāju un to vietnieku iecelšanas un darbības rezultātu novērtēšanas komisijas (turpmāk – Vadītāju komisija) sēdi, kurā piedalās Ārlietu ministrijas, Ekonomikas ministrijas, Latvijas Tirdzniecības un rūpniecības kameras, Darba devēju konfederācijas un LIAA deleģētie pārstāvji;
       2. Vadītāju komisijas sēdē pretendenti sniedz prezentāciju, kas sastāv no divām daļām:
          1. pretendenta vizītkarte - motivācija un atbilstība Pārstāvniecības vadītāja amatam (izglītība, pieredze, kompetences, valodas zināšanas). Šī prezentācijas daļa tiek sagatavota latviešu valodā, maksimālais slaidu skaits - 2, maksimālais prezentēšanas ilgums - 3 minūtes;
          2. prezentācija, kurā tiek sniegtas atbildes uz Nolikuma 3.6.4.1. un 3.6.4.2. apakšpunktos ietvertajiem praktiskajiem uzdevumiem, un kura tiek sniegta iedomātai delegācijai no Itālijas un kuru interesē gan iespēja investēt, gan iespēja eksportēt. Šī prezentācijas daļa tiek sagatavota angļu valodā, maksimālais slaidu skaits - 7, maksimālais prezentēšanas ilgums - 10 minūtes.
       3. saskaņā ar Ekonomikas ministrijas 2012. gada 3.februāra iekšējo noteikumu Nr.6 “Latvijas Ārējo ekonomisko pārstāvniecību vadītāju un to vietnieku iecelšana, uzraudzība un atbrīvošana no amata Latvijas Ārējā ekonomiskajā pārstāvniecībā” 9. un 10. punktu, Vadītāju komisija izvērtē un koleģiālā balsojumā izvēlas atbilstošāko pretendentu un iesaka LIAA direktoram iecelšanai amatā un deleģējuma līguma noslēgšanai.
  1. Ja Konkursa komisija Konkursa norises gaitā konstatē pretendenta neatbilstību Nolikumā noteiktajiem kritērijiem, pretendents tiek izslēgts no tālākās dalības Konkursā jebkurā no tā norises posmiem.
  2. Ja neviens no izvirzītajiem pretendentiem netiek iecelts atzīts par piemērotu deleģēšanas līguma slēgšanai par Pārstāvniecības darbības nodrošināšanu, LIAA izbeidz Konkursu bez rezultātiem.
  3. Visi strīdi, kas varētu rasties starp pusēm Konkursa norises laikā, jārisina sarunu ceļā, bet, ja vienošanos nav iespējams panākt – tie risināmi normatīvajos aktos paredzētajā kārtībā.

1. **rezultātu paziņošana pretendentiem un līguma slēgšanA**
   1. Pēc Konkursa 1. kārtas rezultātu izvērtēšanas LIAA sazinās tikai ar tiem pretendentiem, kuru kandidatūras tiek izvirzītas Konkursa 2. kārtai. LIAA telefoniski un, nosūtot informāciju uz pieteikumā norādīto e-pastu, uzaicina šos pretendentus uz Konkursa 2. kārtu (interviju).
   2. Pēc Konkursa 2. kārtas rezultātu izvērtēšanas LIAA telefoniski un, nosūtot informāciju uz pieteikumā norādīto e-pastu, uzaicina atbilstošākos pretendentus uz Konkursa 3. kārtu (Vadītāju komisijas sēdi). Pārējiem pretendentiem, kuri netiek virzīti uz Konkursa 3. kārtu, LIAA nedēļas laikā pēc Konkursa 2. kārtas rezultātu izvērtēšanas nosūta uz pieteikumā norādīto e-pastu informatīvu vēstuli par Konkursa 2. kārtas rezultātiem.
   3. Divu darba dienu laikā pēc Konkursa 3. kārtas rezultātu izvērtēšanas LIAA informē Konkursa 2. kārtas dalībniekus par Konkursa rezultātu:
      1. Konkursa uzvarētājs telefoniski tiek informēts par uzvaru Konkursā;
      2. pārējiem pretendentiem, kuri nav izturējuši Konkursu, LIAA nosūta uz pieteikumā norādīto e-pastu informatīvu vēstuli par Konkursa rezultātiem.
   4. LIAA, ievērojot Valsts pārvaldes iekārtas likuma 45. panta pirmajā daļā noteikto, ar Konkursa uzvarētāju slēdz deleģēšanas līgumu par Pārstāvniecības darbības nodrošināšanu. Ja Konkursa uzvarētājs atsakās no deleģēšanas līguma noslēgšanas vai puses nespēj vienoties par deleģēšanas līguma nosacījumiem, LIAA pieņem lēmumu par deleģēšanas līguma slēgšanu ar nākamo piemērotāko pretendentu, ja Vadītāju komisijas sēdē tāds tiek apstiprināts, vai lemj par Konkursa izbeigšanu.
   5. Konkursa uzvarētājs vai nākamais piemērotākais pretendents, ja Konkursa uzvarētājs atsakās no deleģēšanas līguma noslēgšanas vai puses nespēj vienoties par deleģēšanas līguma nosacījumiem, ar kuru tiek slēgts deleģēšanas līgums patstāvīgi nodrošina tā atbilstību tiesiskajām prasībām nodokļu jomā un patstāvīgi nodrošina priekšnosacījumus priekš tā tiesiskas uzturēšanās Itālijā visa deleģēšanas līguma darbības laikā.

Direktora pienākumu izpildītāja Iveta Strupkāja